Paul Winfield

I Paul Edward Winfield (May 22, 1939 – March 7, 2004) métung yang Americanung artista. Píkabaluan ya king kayang pámaglaráwan king kasamak king Louisianang mágkapilit a pakabién né ing kayang familia anyang Great Depression king makabaldugan a peliculang Sounder (1972), a pénikwá nang nominacion king Academy Award. Línagé yang Martin Luther King Jr. anyang 1978 king miniserie king television  a King, pénikwá nang nominacion king Emmy Award. Kilála ya múrin i Winfield karéng lagé na king Star Trek II: The Wrath of Khan, The Terminator, L.A. Law, ampóng adwang púlu't ápat a episodio king sitcom a 227. Ápat la réng tinggap nang nominacion a Emmy, at sínambut ya kaníting galal king lagé na king Picket Fences.